ຊາວເບີກີນາ ຟາໂຊ ໄວ້ອາໄລ ແກ່ຜູ້ເສຍຊີວິດ 29 ຄົນ ໃນການໂຈມຕີ ໂດຍພວກກໍ່ການຮ້າຍ
ພວກນັກລົບຈີຮາດ 4 ຄົນ ລວມທັງແມ່ຍິງ 2 ຄົນ ຖືກຂ້າຕາຍ ໃນລະຫວ່າງການປະຕິບັດການ ຊ່ອຍເຫຼືອ ເອົາໂຕປະກັນ 150 ຄົນ ອອກມາໄດ້ ຢູ່ໃນໂຮງແຮມທີ່ຫຼູຫຼາ.
ເບີກີນາ ຟາໂຊໄດ້ປະກາດ 3 ມື້ ໃຫ້ເປັນວັນໄວ້ອາໄລແຫ່ງຊາດ ຫຼັງຈາກການໂຈມຕີ ຕໍ່ໂຮງແຮມຫລູຫຼາແຫ່ງໜຶ່ງ ແລະ ຮ້ານກາ ເຟທີ່ຢູ່ໃກ້ຄຽງ ໃນນະຄອນຫຼວງ ທີ່ໄດ້ສັງຫານຢ່າງໜ້ອຍ 29 ຄົນ ຈາກ 18 ປະເທດ ຜູ້ທີ່ເສຍຊີວິດ ລວມມີ ຊາວການາດາ 6 ຄົນ ຊາວຝຣັ່ງ 2 ຄົນ ຊາວສະວິດເຊີແລນ 2 ຄົນ ແລະ ອາເມຣິກັນ ຄົນໜຶ່ງ ແລະ ອີກຫຼາຍຄົນແມ່ນໄດ້ຮັບບາດເຈັບ ທ່ານປະທານາທິບໍດີ Roch Marc Christian Kabore ຜູ້ທີ່ ຫາກໍເຂົ້າຮັບຕຳແໜ່ງ ເມື່ອເດືອນແລ້ວ ເວົ້າວ່າ ທ່ານກ່າວອີກວ່າ ເຖິງຢ່າງໃດກໍຕາມ ປະເທດອາຟຣິກາຕາເວັນຕົກ ກໍຈະ ກຸ່ມ al-Qaida ໃນກຸ່ມກໍ່ການຮ້າຍ Islamic Maghreb ຫຼື AQIM ໄດ້ອ້າງເອົາຄວາມ ຮັບຜິດຊອບ ສຳລັບການບຸກໂຈມຕີດັ່ງກ່າວ ພວກມືປືນ ໄດ້ຈູ່ໂຈມເຂົ້າໄປໂຮງແຮມ Splendid ແລະ ຮ້ານ Cappuccino Café ໃນນະຄອນຫຼວງ ອົວກາດູກູ ໃນຕອນແລງ ວັນສຸກຜ່ານມາ ກຳລັງຮັກສາຄວາມປອດ ໄພ ເບີກີນາ ຟາໂຊ ແລະ ຄູ່ຮ່ວມງານຈາກຝຣັ່ງ ໄດ້ປະຕິບັດການຕອບໂຕ້ ໃນຕອນ ເຊົ້າໆ ວັນເສົາວານນີ້ ຕໍ່ພວກກໍ່ການຮ້າຍ ເພື່ອຢຶດເອົາການຄວບຄຸມ ຂອງໂຮງແຮມ ແລະ ຮ້ານກາເຟ ດັ່ງກ່າວກັບຄືນມາ ຊຶ່ງເປັນສະຖານທີ່ ນິຍົມໃຊ້ໂດຍຊາວຕ່າງຊາດ ແລະ ພະນັກງານ ຂອງອົງການສະຫະປະຊາຊາດ ປະຈຳການຢູ່ໃນນະຄອນຫຼວງ ອົວກາດູກູ ລັດຖະມົນຕີກະຊວງພາຍໃນ ທ່ານ Simon Campaore ກ່າວວ່າ ຫຼາຍກວ່າ 150 ຄົນ ທີ່ຖືກຈັບເປັນຕົວປະກັນ ໄດ້ຮັບການຊ່ອຍເຫຼືອ ອອກມາໄດ້ ໃນການປະຕິບັດງານ ຂອງ ໜ່ວຍຮັກສາຄວາມປອດໄພ ແຕ່ມີຈຳນວນໜຶ່ງ ໄດ້ຮັບບາດເຈັບ ການຕໍ່ສູ້ກັນລະຫວ່າງສອງຝ່າຍ ໃຊ້ເວລາຍາວຮອດ 12 ຊົ່ວໂມງ ໄດ້ມີລາຍງານວ່າ ພວກຄົນຮ້າຍຈີຮາດ 4 ຄົນ ລວມມີແມ່ຍິງ 2 ຄົນ ໄດ້ຖືກຂ້າຕາຍ ພາຍຫຼັງການຕໍ່ສູ້ກັນ ໄດ້ສິ້ນສຸດລົງ